Държавен вестник, бр. 101, 2010 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  101
б) точка 3 се изменя така: 
„3. методи за проверка дали структурните 
подсистеми от железопътната система се екс­
плоатират и поддържат съгласно съответните 
основни изисквания, доколкото не са обхванати 
от ТСОС.“ 
§ 10. Член 14 се отменя.
§ 11. Член 15 се отменя.
§ 12. В чл. 17 думите „и цели за оценка на“ 
се заменят със „за“.
§ 13. Член 18 се изменя така:
„Чл. 18. (1) Общите критерии за безопас­
ност се приемат от Европейската комисия 
като първи и втори комплект и се публикуват 
в Официалния вестник на Европейския съюз:
1. първият комплект обхваща анализ и 
оценка на съществуващите критерии и ниво на 
безопасност в държавите членки и гарантира, 
че текущото ниво на безопасност на железо­
пътната система няма да се понижи в нито 
една държава членка;
2. вторият комплект отразява и обобщава 
опита от прилагането на първия комплект и 
посочва всички приоритетни области, в които 
нивото на безопасност следва да се повиши.
(2) Общите критерии за безопасност се 
преразглеждат от Европейската комисия при 
отчитане на цялостното развитие на безопас­
ността на железопътния транспорт, като при­
етите изменения се въвеждат в националните 
правила за безопасност.“
§ 14. Член 19 се отменя.
§ 15. В чл. 20, ал. 1 думите „с цел“ се за­
менят с „до“.
§ 16. В чл. 21, ал. 1 думите „в началото на 
всяка година“ се заличават, а думата „посочват“ 
се заменя с „посочва“. 
§ 17. В чл. 22, ал. 1 се изменя така:
„(1) Управителите на железопътна ин­
фраструктура и железопътните превозвачи 
изграждат свои системи за управление на без­
опасността, с които гарантират съответствието 
на железопътната система с общите критерии 
за безопасност, националните правила за без­
опасност, изискванията, формулирани в ТСОС, 
както и че се прилагат съответните части на 
ОМБ, приети от Европейската комисия.“
§ 18. В чл. 39, ал. 1 се създава т. 3:
„3. при издаване на сертификат за поддър­
жане на превозните средства.“
§ 19. В чл. 50, ал. 1 се създава т. 4:
„4. при издаване на сертификат за поддър­
жане на превозните средства.“
§ 20. В глава трета се създава раздел VІ:
„Раздел ­VІ 
Поддръжка на превозните средства
Чл. 62а. (1) За всяко превозно средство преди 
въвеждането му в експлоатация се определя 
лице, което е отговорно за неговото поддържане.
(2) Железопътните превозвачи, управите­
лите на железопътната инфраструктура или 
ползвателите на превозните средства могат да 
изпълняват функциите на лице по ал. 1.
(3) Лицето по ал. 1 се вписва в регистъра 
на превозните средства.
(4) Независимо от отговорността на лицето 
по ал. 1 железопътният превозвач и управителят 
на железопътната инфраструктура отговарят 
за безопасната експлоатация на превозните 
средства, които ползват посредством изградена 
система за управление на безопасността.
(5) Лицето по ал. 1 изгражда своя система 
за поддръжка, чрез която осигурява безопасно­
то експлоатационно състояние на превозните 
средства, за които отговаря, като гарантира, че 
те са поддържани в съответствие със:
1. досието за поддръжката на съответното 
превозно средство, включително инструкциите 
и други технически документи; 
2. действащите разпоредби, включително 
правилата за поддържане и изискванията на 
ТСОС.
(6) Лицето по ал. 1 извършва поддържането 
на превозните средства самостоятелно или го 
възлага чрез сключването на договор. 
Чл. 62б. (1) Лицето по чл. 62а, ал. 1 извърш­
ва поддръжката на превозните средства след 
получаване на сертификат за поддържане на 
товарни вагони и/или пътнически вагони и/
или локомотиви.
(2) Сертификатът по ал. 1 се издава от из­
пълнителния директор на Изпълнителна агенция 
„Железопътна администрация“.
(3) Сертификатът по ал. 1 е поименен и не 
подлежи на преотстъпване. 
(4) При подаване на документите за издаване 
на сертификат се събира такса в размер, опре­
делен от Министерския съвет по предложение 
на министъра на транспорта, информационните 
технологии и съобщенията.
Чл. 62в. (1) Лицето, което кандидатства за 
получаване на сертификат по чл. 62а, ал. 1, 
трябва да отговаря на следните изисквания:
1. да е търговец;
2. да има осигурена материална база, не­
обходима за осъществяване на поддръжка на 
превозните средства.
(2) Лицето по ал. 1 подава писмено заявление 
до изпълнителния директор на Изпълнителна 
агенция „Железопътна администрация“.
(3) Заявлението по ал. 2 съдържа:
1. наименование на юридическото лице 
заявител и номер на ЕИК;
2. обхват на сертификата;
3. свидетелство за съдимост на лицата, които 
управляват или представляват търговеца;
4. организационна структура, като се посоч­
ват правата, отговорностите и задълженията на 
ръководния и изпълнителския персонал;
5. документи, доказващи, че лицата, на които 
е възложено да ръководят дейността по под­
дръжка на превозните средства, имат познания, 
необходими за упражняването на дейността в 
обхвата на сертификата (автобиография, ди­
пломи за завършено образование, документи 
за професионална квалификация и др.);